Leo Brouwer

**Juan Leovigildo „Leo“ BROUWER Mesquida** (naskiĝinta la 1-an de marto 1939 en Havano) estas kuba orkestrestro, gitaristo, perkutinstrumentisto, komponisto, muzikaranĝisto kaj muzikpedagogo. Li estas unu el la plej gravaj komponistoj por gitaro de la nuntempo. Al verkoj liaj apartenas ĉambromuzikaĵoj, simfonioj kaj konĉertoj. Krom tio li komponis filmmuzikojn por distingitaj kinofilmoj kiel *Como agua para chocolate* (1992) kaj *A Walk in the Clouds* (1995). Liaj sonverkoj foje respegulas tradician afrikan muzikon. Oni donis al li multajn internaciajn distingojn, ekzemple en 2001 li fariĝis honormembro de Unesko kaj en 2010 li ricevis la renoman ibero-amerikan Premion Tomás Luis de Victoria.

## Vivo 
### Junaĝo kaj komenco 
Leo Brouwer komencis gitarludon en la aĝo de 13 jaroj, inspirite de la aŭskultado de flamenko-muziko kaj subtenate de sia patro Juan Brouwer, kiu krom sia profesio kiel kuracisto ankaŭ mem amatore gitaris, kaj sia onklino Caridad Mezquida. Post la eksedziĝo de siaj gepatroj li alkreskis ĉe sia avino, per kiu li ekhavis kontakton kun sia fama praonklo Ernesto Lecuona.

### Unuaj komponaĵoj 
Leo Brouwer tiel ellernis la tradician repertuaron de klasika gitaristo kaj havis en la aĝo de 17 jaroj sian unuan publikan prezentadon. Tiumomente jam evidentiĝis lia intereso pri kompozicio, kiun li komence alproprigis al si sininstrue. Al liaj unuaj verkoj apartenas *Music* kaj *Suite* el la jaro 1954. La komponaĵoj *Preludio* (1956) kaj *Fuga No.&nbsp;1* (1959) montras stilan influon de Béla Bartók kaj Igor Stravinski.

Pluan edukadon subtenatan per stipendioj li ricevis en Usono, kie li studis kompozicion ĉe Lernejo Juilliard kaj ĉe la universitato je Hartford de 1959 ĝis 1960. Brouwer ankaŭ okupiĝis pri eksperimentemaj tendencoj. Tio ĉi evidentiĝas ekzemple je *Elogio de la Danza* (omaĝo de la danco), kiu kontraste al liaj pli fruaj komponaĵoj montras treege dissonan karakteron. Brouwer ankaŭ distanciĝis en ĉi tiu peco plejparte de kubaj ritmoj. La peco konsistas el du movimentoj: Lento kaj ritma Ostinato. Nun ĝi estas tutmonde unu el la plej popularaj pecoj por gitaro kaj dancisto.

### Pluaj fazoj 
En la sekva fazo ekestis komponaĵoj kiel *Canticum* kaj *Concerto No. 1 for Guitar and Orchestra*, en kiuj evidentiĝas lia okupiĝo pri seria muziko, dekdutonismo kaj modala muziko. Lin influis modernaj komponistoj kiel ekzemple Luigi Nono kaj Iannis Xenakis.

En 1970 Brouwer gitaris dum la unua prezentado de *El Cimarrón. Rezital für vier Musiker* de Hans Werner Henze kadre de la Festivalo de Berlino. Kune kun Morton Feldman li estis 1972 stipendiato de DAAD en Berlino.

La muziko el la tria fazo de lia verkado postlasas minimumisman impreson, kion Leo Brouwer mem priskribas kiel evoluo de *modula sistemo*. Al tio apartenas komponaĵoj kiel *El Decameron Negro* (1981) aŭ *Hika „In Memorium Toru Takemitsu“* (1996).

Por la konkurso de la Internacia Gitarofestivalo je Esztergom en Hungarujo Leo Brouwer verkis la pecon *Blue Skies and Smile*, kiu li prezentis per *Gitarorkestro Bálint Bakfark* konsistanta el 200 gitaristoj.

### Aliaj aktivecoj 
eta|Leo Brouwer (Havano en 1998)
krom tio li verkis teĥnikajn ekzercojn por gitaro, la *Éstudios Sencillos*, aktivis kiel muzikaranĝisto kaj komponis diversajn filmmuzikojn. Krom liaj komponaĵoj por gitaro li verkis ĉambromuzikon, ĥoraĵojn, modernan baleton, pecojn por blovmuzikistaroj same kiel ankaŭ orkestroverkojn.

Krom tio Leo Brouwer laboris de 1960 ĝis 1961 kiel vicmuzikdirektisto ĉe Radio Havano Kubo, kiel profesoro pri kompozicio de 1961 ĝis 1967 ĉe la nacia konservatorio je Havano, kiel muzika konsilanto por la kubaj radio kaj televido, estis membro de juĝantaroj dum diversaj muzikaj konkursoj, ricevis plurajn internaciajn premiojn, instruis ĉe la Akademie der Künste en Berlino kaj fariĝis en 1987 honormembro de Unesko. Tiamaniere jam antaŭe honoriĝis Yehudi Menuhin, Ravi Shankar kaj Herbert von Karajan.

Li estis fonda membro de la Kuba Instituto de Kinaj Arto kaj Industrio, kies muzikdirektoro li estas ekde 1969. Tie ĉi li apartenis kune kun Silvio Rodríguez, Pablo Milanés, Sergio Vitier, al la *Grupo pri Toneksperimentoj*. Li metis normojn en latinamerika filma kaj populara muziko. Brouwer mem komponis 60 pecojn, inter ili *La última cena* (La Lasta Vespermanĝo, 1976) sub reĝio de Tomás Gutiérrez Alea same kiel *Like Water for Chocolate* (1993) kaj *A Walk in the Clouds* (1995) de reĝisoro Alfonso Arau. Li estris dek jarojn la Nacian Simfoniorkestron de Kubo kaj fondis resp. direktis de 1992 ĝis 2001 la Orkestron Kordovo en Hispanujo.

Li aranĝis la komponaĵojn de Scott Joplin *Elite Syncopations* kaj *The Entertainer* same kiel *Fool on the Hill* de John Lennon kaj Paul McCartneys.

Aprilon de 2003 Brouwer apartenis al aro da elstaraj kubaj kulturkreantoj, kiuj subskribis Publikan Leteron publikigita en la gazeto de la Kuba Komunisma Partio, *Granma*, kiu estis direktita al amikoj de Kubo en la tuta mondo kaj rifuzis kritikon el eksterlando pri la homrajta politiko de la kuba registaro kiel kontraŭkuba kalumnia kampanjo: En la antaŭaj semajnoj la supera juĝejo de Kubo estis kondamninta post arestadondo nomata „Nigra Printempo“ 75 kritikajn ĵurnalistojn kaj homrajtistoj al longaj malliberecoj kaj ekzekutiginta tri junajn nigrulojn kubajn post la sensanga kaj fiaskinta provo de ŝipoforrabo.

## Distingoj 
* 1962 Koresponda membro de la Reĝa Akademio de Belaj Artoj de Sankta Fernando en Madrido, Spanien
* 1982 Medalo Alejo Carpentier, Kubo
* 1984 Ordeno Félix Varela, Kubo
* 1989 Honormembreco ĉe Instituto Italo-Latinoamerika en Romo, Italujo
* 1997 La Chitarra con amore en Milano, Italujo
* 1998 Premio Manuel de Falla, Hispanujo kaj Kubo
* 1999 Ordeno Felix Varela, Kubo
* 1999 Nacia premio pri muziko, Kubo
* 2001 Honordoktoreco de Instituto Superior de Arte, Kubo
* 2001 Honormembro de Unesko
* 2002 Grnda Premio Cubadisco, Kubo
* 2003 Premiito de Klasikmuzika Premio Midem en Cannes, Francujo
* 2005 Premio Cubadisco, Kubo
* 2007 Honordoktoreco de Universitato de Ĉilio, Ĉilio
* 2007 Ordeno Pablo Neruda en Santjago, Ĉilio
* 2008 Premio Goffredo Petrassi de Composición in Zagarolo, Italujo
* 2009 Nacia Kinopremio, Kubo
* 2010 Premio Tomás Luis de Victoria, Hispanujo

## Verkoj por gitaro 
### Solaĵoj 
* 1955 *Suite No. 1 Antigua*
* 1955 *Suite No. 2*
* 1956 *Preludio*
* 1957 *Danza Característica „Quítate de la Acera“*
* 1959 *Fuga No. 1*
* 1959 *Tres Apuntes*
* 1964 *Danza del Altiplano*
* 1964 *Elogio de la Danza*
* 1968 *Canticum*
* 1968 *Un Dia de Noviembre*
* 1971 *La Espiral Eterna*
* 1973 *Parábola*
* 1973 *Estudios Sencillos (Nos. 1–10)*
* 1974 *Tarantos*
* 1975 *Cadences*
* 1981 *El Decamerón Negro*
* 1981 *Preludios Epigramáticos No. 1–6*
* 1984 *Variations on a Theme of Django Reinhardt*
* 1987 *Paisaje Cubano con Campanas*
* 1990 *Sonate*
:• Fandangos y boleros
:• Sarabanda de Scriabin
:• Toccata de Pasquini
* 1993 *Rito de los Orishás*
* 1996 *Hika: „In Memoriam Toru Takemitsu“*
* 1996 *Hoja de album*
* 1996 *Paisaje Cubano con Tristeza*
* 1999 *An Idea (Passacaglia por Eli)*
* 2000 *Viaje a la Semilla*
* 2001 *Nuevos Estudios Sencillos No. 11–-20*
* 2004 *Omaggio a Prokofiev*
* 2004 *La Ciudad De Las Columnas*
* 2008 *Paisaje Cubano con fiesta*
* *Canción Triste*
* *Cantilena de los bosques dedicata a Roberto Fabbri*
* *Dos aires populares cubanos*
:• *Guajira criolla*
:• *Zapateado*
* *Exaedros 1*
* *Paisaje Cubano con lluvia*
* *Paisaje Cubano con rumba
* *Piezas sin títulos No. 1–3*
* *Variantes*
* *Variations on a Piazzolla Tango*
* *Dos Temas populares cubanos*
:• *Drume negrita, cancion de cuna (Berceuse)*
:• *Ojos Brujos*

### Gitaristaroj 
#### Gitarduopoj 
* 1957–1958 *Micropiezas Hommage à Darius Milhaud*
* 1958 *Micropiezas No.&nbsp;5*
* 1964 *Música incidental campesina,* (muziko por la teatraĵo *El fantasma*)
* *Per Suonare a Due*
* *Triptoco*

#### Gitarkvartetoj 
* *Canciones remotas*
* *Toccata para cuatro o más guitarras*
* *Toccata*
* *Paisaje Cubano Con Rumba*

#### Gitarorkestro 
* 1979 *Acerca del cielo, el aire y la sonrisa*

#### Gitaro kaj arĉkvaropo 
* *Kvinteto por gitaro kaj arĉkvaropo*

### Gitaro kaj orkestro 
* 1958 *Tres danzas concertantes*
* 1983 *Retrats Catalans*
* 1985 *From yesterday to Penny Lane*
* 1995 *Concierto Omaggio a Paganini* (konĉerto por gitaro kaj violono)

#### Konĉertoj por gitaro 
* 19?? *Concierto p.g. No. 1*
* 1981 *Concierto p.g. No. 2 de Lieja*
* 1986 *Concierto p.g. No. 3 Elegiaco*
* 1987 *Concierto p.g. No. 4 de Toronto*
* 1991 *Concierto p.g. No. 5 de Helsinki*
* 1997 *Concierto p.g. No. 6 de Volos*
* 1998 *Concierto p.g. No. 7 „La Habana“
* 1999 *Concierto p.g. No. 8 „Concierto Cantata de Perugia“
* 2002 *Concierto p.g. No. 9 „de Benicassim“
* 2003 *Concierto p.g. No. 10 „Book of Signs“ (concert voor twee gitaren)
* 2007 *Concierto p.g. No. 11 „de Requiem (In memoriam Toru Takemitsu)“

## Aliaj verkoj 
### Solaĵoj 
* 1960 *Sonata para cello solo* (violonĉelo)
* 1962 *Variantes para un percusionista* (perkutinstrumentoj)
* *Diary Of An Alien-Flute Solo* (fluto)

### Ĉambromuziko 
#### Arĉkvarteto 
* *Ballad for Flute and Strings*
* 1961 *Cuarteto de cuerdas No. 1, a la memoria de Bela Bártok*
* *Cuarteto de cuerdas No. 2*
* *Cuarteto de cuerdas No. 3*
* *Demeter Prelude*

#### Aliaj 
* 1970 *Sonata pian e forte* (piano kaj sonbendo)
* 1970 *Per suonare a Tre* (fluto, aldo kaj gitaro)
* 1983 *Manuscrito antiguo encontrado en una botella* (pianotrio)
* *Canción de Gesta * (ĉambrorkestro)
* *Sonata por Cor et Piano* (arĉinstrumentoj kaj piano)
* *Pictures of Another Exhibition* (arĉinstrumentoj kaj piano)
* *La Region Mas Transparente* (fluto kaj piano)
* *Basso Continuo I* (2 klarnetoj)
* *La Vida Misma* (piano, violono, violonĉelo kaj perkutinstrumentoj)
* 2009 *Mitología de las Aguas* (Sonato n-ro 1 por transversa fluto kaj gitaro) – dediĉita al Sef Albertz

### Verkoj por orkestro 
* 1984 *Canciones remotas* (arĉorkestro)
* *Simphonio n-ro 1* (orkestro)
* *Remembrances* (orkestro)
* *Anima Latina* (orkestro)
* *Cadence Quatuor en Ré* (orkestro)

#### Orkestro kun soloinstrumentoj 
* 1972 *Balada, concierto para flauta y orquesta de cuerdas* (fluto kaj arĉorkestro)
* 1972 *Concierto para violín y orquesta* (violono kaj orkestro)
* 1981 *Cancion de Gesta (For the Boat Loaded with the Future)* (simfonia blovorkestro kun piano)

### Ĥoro 
* *Canciones Amatorias* por miksita ĥoro pri tekstoj de Federico García Lorca kaj José Hernández (SATB)

## Filmmuzikoj 
* 1960: Historias de la revolución
* 1965: Vaqueros del cauto
* 1966: Papeles son papeles
* 1966: La muerte de un burócrata
* 1967: Las aventuras de Juan Quin Quin
* 1968: LBJ
* 1968: Hanoi, martes 13
* 1968: Memorias del subdesarrollo
* 1968: Lucía
* 1969: Despegue a las 18:00
* 1971: La bataille des dix millions
* 1972: Una pelea cubana contra los demonios
* 1973: El extraño caso de Rachel K
* 1973: El hombre de Maisinicú
* 1975: Abril de Vietnam en el año del gato
* 1975: Ustedes tienen la palabra
* 1976: Un día de noviembre
* 1976: La cantata de Chile
* 1976: La última cena
* 1977: Mi hermano Fidel
* 1977: Destino manifiesto
* 1978: Son o no son
* 1978: El recurso del método
* 1979: No hay sábado sin sol
* 1979: Los sobrevivientes
* 1979: La viuda de Montiel
* 1980: La guerra necesaria
* 1982: Una y otra vez
* 1982: Cecilia
* 1983: Tiempo de amar
* 1983: Los refugiados de la cueva del muerto
* 1983: Alsino y el cóndor
* 1983: a rosa de los vientos
* 1983: Hasta cierto punto
* 1984: La segunda hora de Esteban Zayas
* 1985: Cuando una mujer no duerme
* 1985: Jíbaro
* 1985: Amada
* 1986: Tiempo de morir
* 1992: Como agua para chocolate
* 1995: Un héroe se hace a patadas
* 1995: A Walk in the Clouds
* 1998: Mátame mucho
* 2002: Ficción sin ficción
* 2003: Memorias de Lucía
* 2004: Lucía y el tiempo
* 2004: La persistencia de la memoria
* 2005: Kordavision

## Sonregistraĵoj 
* De Bach a Los Beatles (EGREM)
* La obra guitarrística de Leo Brouwer. Vol. I. Brouwer por Brouwer. (EGREM)
* La obra guitarrística de Leo Brouwer. Vol. II. Brouwer intérprete. (EGREM)
* La obra guitarrística de Leo Brouwer. Vol. III. Re-creaciones. (EGREM)
* La obra guitarrística de Leo Brouwer. Vol. IV. Conciertos para guitarra y orquesta. (EGREM)
* La obra guitarrística de Leo Brouwer. Vol. V. Brouwer por los maestros Rey Guerra y Joaquín Clerch. (EGREM)
* La obra guitarrística de Leo Brouwer. Vol. VI. Presencia en el Festival Internacional de guitarra… (EGREM)
* La obra guitarrística de Leo Brouwer. Vol. VII. Ensambles con guitarras. (EGREM)
* La obra guitarrística de Leo Brouwer. Vol. VIII. Actuaciones memorables. (EGREM)
* Leo Brouwer Collection Vol. 1–6
* Antología selecta, Vols. 1-3. (EGREM – Parnaso)

## Literaturo 
* Hucky Eichelmann: *Leo Brouwers „La Espiral Eterna“. Eine Analyse*, nova giulianiad 3/84
* Maurice J. Summerfield: *The Classical Guitar. Its Evolution, Players and Personalities Since 1800*. 5. Ausgabe, Ashley Mark Publishing Company, Newcastle upon Tyne 2002, ISBN 1-872639-51-8, pj. 70–73.

## Eksteraj ligiloj 
* 
* 
* Leo Brouwer ĉe musicweb-international.com
* Biografio de Leo Brouwer
* Artikolo pri Leo Brouwer ĉe ecured.cu

## Referencoj 
Kategorio:Komponistoj de la 20-a jarcento
Kategorio:Kubaj komponistoj
Kategorio:Komponistoj de filmomuziko
Kategorio:Kubaj gitaristoj
Kategorio:Kubaj muzikistoj
Kategorio:Kubaj orkestrestroj